section_heading: Stadiji
paragraph_text: 4. Depresija – ''Toliko sam tužan, zašto bi se uopće trudio? Nema smisla. Ionako ću brzo umrijeti. Nedostaje mi, kako ću dalje bez njega/nje?'' Tijekom četvrtog stadija čovjek počinje shvaćati sigurnost smrti. Posljedično nakon shvaćanja ljudi se povlače u sebe, budu tihi, prestanu primati posjete i uglavnom žaluju i plaču. Ljude se u ovoj fazi ne preporučuje pokušavati razveseliti jer je prolazak kroz ovaj stadij žalovanja bitan zbog ispravnog procesuiranja emocija. Depresija se može smatrati probom za ono što dolazi poslije. Uobičajen je osjećaj tuge, žaljenja, straha i nesigurnosti tijekom ovog stadija jer to znači da je čovjek počeo prihvaćati situaciju.